Publication: Magyar Közlöny
Issue: MK-1998-38 (Year: 1998, Number: 38)
Era: 1990-2004
Section: 8/1998. (III. 31.) KHVM rendelet
Paragraph Index: 430

8/1998. (III. 31.) KHVM rendelet — 12. §-ának (5) bekezdése helyesen: „A közúti járművezetői vizsga és az egyes közúti közlekedési szakképesítésekkel összefüggő vizsgák díjairól szóló 26/1992. (XII. 22.) KHVM rendelet alkalmazásakor az „A1” és „A korl.” kategóriás vizsgáknál az „A/1” kategóriára meghatározott vizsgadíjat kell alkalmazni.” — 1. számú melléklete 1. pontjának c) alpontja helyesen: (1. A képző szervnek rendelkeznie kell:) »a „biztonsági ellenőrzés, üzemeltetés” tantárgy oktatására kialakított helyiségben el kell helyezni legalább egy db, az oktatni kívánt járműkategóriának megfelelő típusú és üzemű (benzin, dízel) üzemképes járművet, illetőleg tanalvázat, továbbá a KFF által meghatározott tantervi feladatok végrehajtásához szükséges szerszámokat és eszközöket;« — 1. számú melléklete 1. pontjának d) alpontja helyesen: (1. A képző szervnek rendelkeznie kell:) »„Segédmotoros kerékpár”, „A1”, „A korl.”, „A”, „B”, „C”, „D”, „B+E”, „C+E”, „D+E”, „Mgv”, „Lassú jármű”, „Trolibusz” járműkategóriás képzés esetén a tantervben részletesen meghatározott méretű és kialakítású gyakorlópályával. Az előírt gyakorlópálya feltételei: — forgalom elől elzárt terület, — szilárd burkolat, — legyen alkalmas — az egyidejűleg gyakorlást végzők figyelembevételével — az előírt gyakorló feladatok biztonságos végrehajtására;« — 1. számú melléklete 1. pontja e) alpontjának a „B+ E” kombinált kategóriára vonatkozó része helyesen: »„B+E” kombinált kategória — a vezetővel azonos légtérben legalább 3 személy befogadóképességű, „B” kategóriába tartozó járműből és egy, legalább 1000 kg megengedett legnagyobb össztömegű pótkocsiból álló járműszerelvény, amely legalább 100 km/óra sebesség elérésére alkalmas. A pótkocsi megengedett legnagyobb össztömege nem haladhatja meg a gépkocsi saját tömegét. A járműszerelvény megengedett legnagyobb együttes össztömegének a 3500 kg-ot meg kell haladnia, — a járművezető melletti ülésből működtethető, az üzemi fékberendezésre ható pótfékpedál, — két db pót visszapillantó tükör, amely a vezető melletti ülésből biztosítja a külön rendeletben előírt hátralátást, — a pótkocsit legalább a terhelhetősége feléig meg kell terhelni;« — 2. számú mellékletével megállapított 20/1992. (VII. 21.) KHVM rendelet 2. számú mellékletének címe helyesen: „Vizsgatárgyak és idők (percben)” (Kézirathiba)

Source: https://magyarkozlony.hu/hivatalos-lapok/15689c4e21f30ac67932d9b910bfcf8613d7c7d8/dokumentumok/79d8d885e4c266c7db1516e033ad9cc3c6c74d38/letoltes